**PÁLYÁZATI FELHÍVÁS**

**A TATABÁNYA VÁROSI ÖSZTÖNDÍJ**

**ELNYERÉSÉRE**

**A PÁLYÁZAT FELTÉTELRENDSZERE**

**2017/2018. tanév I. félév**

***Az ösztöndíj célja***

A Tatabánya Megyei Jogú Város Önkormányzata városi ösztöndíj program lehetőséget nyújt arra, hogy a tatabányai székhelyű Edutus Főiskola műszaki és gazdasági alapképzéseinek legtehetségesebb hallgatói támogatásban részesüljenek annak érdekében, hogy tanulmányaik során a hallgatókra háruló anyagi terhek csökkenjenek.

Tatabánya MJV. Önkormányzata az ösztöndíj rendszer létrehozásával biztosítani és erősíteni kívánja Tatabánya vonzáskörzetében lévő nagyvállalati kör, a kis- és közép vállalkozási szektor szakember ellátását, melynek stratégiája szervesen kapcsolódik a „Tatabánya Hazavár” programhoz.

***Az ösztöndíj jellemzői***

Az ösztöndíjat nyújtja: **Tatabánya Megyei Jogú Város Önkormányzata**

Az ösztöndíjban részesülő hallgatók száma: 10 fő

Az ösztöndíj időtartama: 2017/2018. tanév I. félév (5 hónap)

Az ösztöndíj összege: 27.000 (huszonhétezer) Ft/hó/fő

***Pályázat***

*Az ösztöndíj pályázat útján nyerhető el, melyen azok a hallgatók vehetnek részt, akik:*

* 2017-18.I. félévére felvett, első évfolyamos (nappali, levelező) hallgatók;
* az Edutus Főiskola műszaki vagy gazdasági alapképzésében vesznek részt.

*A pályázat az alábbi teljesítmények elbírálása alapján történik:*

* előnyt élveznek a műszaki oktatásban részesülő hallgatók, továbbá azok, akik magasabb felvételi pontszámmal kerülnek be a felsőoktatás rendszerébe, és akik ezt követően a félévi tanulmányaik során jobb eredményeket érnek el;
* az ösztöndíj odaítélésénél előnyt élveznek a tatabányai állandó lakcímmel rendelkező hallgatók;
* továbbá azon hallgatók, akik korábbi középiskolai tanulmányuk során Tatabánya MJV. Önkormányzataáltal alapítottStúdium ösztöndíjban részesültek.
* azonos tanulmányi eredmény esetében a pályázó szociális helyzete kerül mérlegelésre /külön eljárás rend szerint/, illetve TDK, szakkollégiumi, egyéb szakmai /pl. demonstrátor/, főiskolai közéleti tevékenység végzése.
* a korábbi elnyert városi ösztöndíj pályázat és ezzel együtt a nem romló/javuló tanulmányi eredmény előnyt jelent.

*A pályázat benyújtható:*

A Neptun rendszer ügyintézés/kérvények menüpont alatt.

Benyújtási határidő: **2017. szeptember 30.**

A pályázatok elbírálásának várható határideje: 2017. október 5.